पाएं अपने शहर की ताज़ा ख़बरें और फ्री ई-पेपरडाउनलोड करें
समीपवर्ती बरलूट गांव में एक परिवार मेें होने जा रहे बाल विवाह को तहसीलदार नीरज कुमारी ने रुकवा कर परिवार को पाबंद किया। तहसीलदार नीरज कुमारी ने बताया कि तहसील क्षेत्र के बरलूट गांव में नाबालिग लड़की का विवाह करवा रहे थे। मुखबिर की सूचना पर वे बुधवार को मौके पर पहुंची और बाल विवाह को रुकवाया।
परिवार को लड़की बालिग होने तक विवाह नही करने के लिए पाबंद किया। तहसीलदार ने वर पक्ष को भी लड़की के बालिग होने तक शादी नहीं करने के लिए पाबंद किया। इस कार्रवाई के दौरान बरलूट ग्राम सरपंच भरत माली व तहसील कार्यालय के कार्मिक राकेश पुनिया समेत समाज सेवी उपस्थित रहे।
बरलूट में थाना, फिर भी पुलिस को जानकारी नहीं!
बरलूट गांव में पुलिस थाना है और बरलूट में ही बाल विवाह हो रहा था। बाल विवाह की जानकारी पुलिस को नहीं होने को लेकर लोगों में चर्चा रही। खुफिया तंत्र ने भी सिरोही में तहसीलदार को इसकी सूचना दी। जिस पर तहसीलदार ने गंभीरता दिखाते हुए तत्काल मौके पर पहुंच विवाह को रूकवाया। वर-वधु दोनों पक्षों को बालिग होने तक शादी नहीं करने के लिए पाबंद किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn